ปลอมตัว
เรื่องครีเอทีฟ คิดแปลกและแหวกแนว รับรองว่า “คุณเอ๋อ” ฐากร ปิยะพันธ์ ประธานคณะเจ้าหน้าที่ด้านกรุงศรีคอนซูมเมอร์
29 ต.ค. 2565

โดย...ทีมข่าวการเงินโพสต์ทูเดย์
เรื่องครีเอทีฟ คิดแปลกและแหวกแนว รับรองว่า “คุณเอ๋อ” ฐากร ปิยะพันธ์ ประธานคณะเจ้าหน้าที่ด้านกรุงศรีคอนซูมเมอร์และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา ไม่เป็นรองใคร 
เวลาจะทำอะไรให้รู้จริง ก็ต้องการข้อมูลแบบเจาะลึก คุณเอ๋อได้แอบปลอมตัวเป็นทีมงานภาคสนามของแบงก์บุกไปตลาดสดและชุมชนต่างๆ เพื่อไปตรวจสอบข้อมูลการขอสินเชื่อเถ้าแก่ทันใจ ซึ่งเป็นสินเชื่อนาโนไฟแนนซ์ ผลิตภัณฑ์ใหม่ของแบงก์ที่กำลังทดลองตลาดอยู่ว่ากระแสตอบรับเป็นอย่างไร
แต่คนมันมีบุคลิก ไปเดินรวมหมู่ในกลุ่มพนักงานลูกค้าก็ยังแยกได้อยู่ดีว่าไม่น่าจะเป็นพนักงานธรรมดา
หลังจากกลับมาคุณเอ๋อก็พบว่า การลงภาคสนามดีมาก เพราะพบว่าลูกหนี้ส่วนใหญ่ไม่มีวินัยในการทำบัญชีรายรับรายจ่าย และไม่ให้ความสำคัญ ซึ่งเห็นว่าเป็นจุดที่ต้องรีบแก้ไข